טימותי וסט

טימותי וסט (באנגלית: Timothy West; 20 באוקטובר 1934 – 12 בנובמבר 2024) היה שחקן תיאטרון, קולנוע וטלוויזיה אנגלי.

ביוגרפיה
טימותי וסט נולד בעיר ברדפורד שביורקשייר. אביו היה השחקן לוקווד וסט. הוא למד בבית הספר לבנים "ג'ון ליון סקול" שבלונדון ובבית הספר "בריסטול גרמר סקול" בבריסטול.

הוא החל את הקריירה שלו בשנת 1956 כעוזר למנהל במה בתיאטרון וימבלדון. הופעת הבכורה שלו בתיאטרון הייתה בשנת 1956 בווסט אנד כששיחק בהצגה "Caught Napping". במשך כמה עונות השתתף בתיאטרון רפרטוארי. ב-1959 שיחק ב"תיאטרון פיקדילי", וב-1965 היה חלק מה"רויאל שייקספיר קומפני" בסטרטפורד והופיע במחזות "קומדיה של טעויות", "טימון איש אתונה", "היהודי ממלטה" ו"עמל אהבה לשווא". עוד שיחק בהפקה של פיטר הול של ההצגה "מבקר המדינה" בהשתתפות פול סקופילד ואריק פורטר. בשנים 1980–1981 שימש כמנהל אמנותי של "תיאטרון הפורום" בעיר בילינגהם.

ההופעה הראשונה שלו בטלוויזיה הייתה בעיבוד לרומן "הטיית לב" מאת ג'יין אוסטן" בו גילם את דמותו של צ'ארלס הייטר. אחר כך הרבה להופיע על המסך בתפקידי משנה. ההזדמנות הראשונה שלו בתפקיד ראשי הייתה ב-1975 בסדרת הטלוויזיה "אדוארד השביעי" בה גילם את הדמות הראשית ושני בניו סמואל וג'וזף שיחקו לצידו בתפקידי בני המלך אדוארד השביעי. תפקידים חשובים אחרים שלו היו בסרט "ניקולאס ואלכסנדרה" משנת 1972, "נשיא על הכוונת" מ-1973, "39 המדרגות", הקיסר אספסיאנוס בסדרת הטלוויזיה "מצדה" ובסרט " Cry Freedom" מ-1987.

במשך שלוש עונות שיחק וסט בסדרה "Brass", דרמה קומית בהפקת גרנדה טלוויז'ן. וב-1986 גילם את פרופסור פיורי בהופעה בלתי נשכחת בסדרה הקומית "A Very Peculiar Practice".

ב-1997 שיחק בהפקה של ה-BBC למחזה "המלך ליר" בתפקיד גלוסטר. ב-2001 גילם בסרט "איריס וג'ון" את תפקיד מוריס המבוגר, ובנו סמואל וסט גילם את אותה דמות בצעירותה.

שלוש פעמים גילם את דמותו של וינסטון צ'רצ'יל, בסרט "הירושימה" (1995), במיני סדרה אוסטרלית "The Last Bastion" (1984) ובסרט של ה-BBC "צ'רצ'יל והגנרלים" (1979).

הוא השתתף בסדרת הדרמה של ה-BBC "בית קדרות" עיבוד מחודש לרומן באותו שם מאת צ'ארלס דיקנס. עוד משל דיקנס גילם את באונדרבי בסדרה על פי הספר "זמנים קשים". וכן גילם את דמותו של ג'ון דיקנס, אביו של הסופר, בסדרה הביוגרפית "דיקנס" משנת 2002. ב-2007 הצטרף לצוות הסיטקום "Not Going Out" בתפקיד ג'פרי אדמס אביהם של שתי דמויות מרכזיות בסדרה, ושיחק במספר פרקים.

ב-2011 הופיע בסדרה "Exile" של ה-BBC לצידם של ג'ון סים וג'ים ברודבנט. ב-2013 הצטרף לצוות השחקנים של אופרת הסבון "Coronation Street" של רשת ITV. בינואר 2014 הופיע בסדרה "איסטאנדרס" בתפקיד סטן קרטר.

חיים אישיים
וסט היה נשוי לשחקנית פרונלה סקיילס וגם שני בניהם סמואל וג'וזף הם שחקנים. וסט ואשתו הופיעו יחד על במת התיאטרון בין השאר במחזה מסיבת יום הולדת מאת הרולד פינטר. השניים היו תומכים בולטים של מפלגת הלייבור הבריטית. הם שימשו כפטרונים לתיאטרון "לייס מרקט תיאטר" בנוטינגהאם.

ב-1984 קיבל וסט תואר מפקד מסדר האימפריה הבריטית (CBE) על תרומתו לאמנות הדרמה. ב-2001 יצאה לאור האוטוביוגרפיה שלו, "A Moment Towards the End of the Play" ("רגע לקראת סוף המחזה").

וסט היה נשיא "האקדמיה למוזיקה ולאמנויות הדרמה של לונדון" (LAMDA). כמו כן שימש כשגריר של ארגון צדקה בינלאומי למען ילדים יתומים (SOS Children's Villages).

פילמוגרפיה
קולנוע
 שנה שם שם באנגלית תפקיד הערות 1966 The Deadly Affair מאטרוויס ללא קרדיט 1968 Twisted Nerve מפקח דאקין 1969 מלחמת המראות  The Looking Glass War טיילור 1971 ניקולס ואלכסנדרה Nicholas and Alexandra ד"ר בוטקין1973 היטלר, עשרה ימים אחרונים Hitler: The Last Ten Days קארל גבהרדט נשיא על הכוונת The Day of the Jackal הנציב ברת'ייר 1974 Soft Beds, Hard Battles כומר במנזר 1975 הדה Hedda השופט בראק על פי המחזה "הדה גאבלר"1977 ג'וזף אנדרוז Joseph Andrews מר טאו-ווס פרקליט השטן The Devil's Advocate האב אנסלמו1978 News From Nowhere ויליאם מוריס 39 המדרגות The Thirty Nine Steps פורטון 1979 אגאתה Agatha קנוורד 1980 Rough Cut נייג'ל לאוטון 1987 זעקה לחופש Cry Freedom קפטן דה וט 1988 Consuming Passions ד"ר ריס 1998 עכשיו ולתמיד Ever After המלך פרנסיס 1999 ז'אן ד'ארק The Messenger: The Story of Joan of Arc קושון 2000 102 כלבים וגנבים 102 Dalmatians שופט2001 המלאך הרביעי The Fourth Angel ג'ונס אייריס וג'ון Iris מוריס המבוגר 2002 Villa des Roses יו בורל2003 סינבד: אגדת שבעת הימים Sinbad: Legend of the Seven Seas המלך דימאס דיבוב הצלה מעבר לגבול Beyond Borders לורנס בופורד 2009 Endgame פיטר וילם בותה 2016 Delirium College Bursar

טלוויזיה
 שנה שם שם באנגלית תפקיד הערות 1960 הטיית לב Persuasion צ'ארלס הייטר מיני-סדרה 1961 Deadline Midnight נהג אמבולנס סדרת טלוויזיה (פרק אחד) 1969 Big Breadwinner Hog לנוקס מיני-סדרה 1972 The Edwardians הוריישו בוטומלי בפרק "Horatio Bottomley" 1975 אדוארד השביעי Edward the Seventh המלך אדוארד השביעי 1977 זמנים קשים Hard Times ג'ושייה באונדרבי1979 החטא ועונשו Crime and Punishment פורפירי פטרוביץ' הנרי השמיני Henry VIII קרדינל וולזי כחלק מסדרת BBC Television Shakespeare צ'רצ'יל והגנרלים Churchill and the Generals וינסטון צ'רצ'יל 1980 לא יאומן כי יסופר Tales of the Unexpected: Royal Jelly אלברט טיילור 1981 מצדה Masada אספסיאנוס 1983–1990 Brass ברדלי הרדאקר שלוש עונות 1984 The Last Bastion וינסטון צ'רצ'יל 1985 מיס מארפל Miss Marple רקס פורטסקיו בפרק "A Pocket Full of Rye"1986 A Very Peculiar Practice פרופ' פיורי סדרת טלוויזיה The Good Doctor Bodkin Adams ג'ון בודקין אדמס דרמה טלוויזיונית The Monocled Mutineer בריגדיר גנרל תומפסון1987 When We Are Married אלברט פארקר קומדיה מאת ג' ב פריסטלי What the Butler Saw ד"ר ראנס 1988 The Contractor פרנק יובנק מאת דייוויד סטורי1989 Campion: Police at the Funeral הדוד ויליאם פאראדיי Blore, M.P. דרק בלור סרט טלוויזיה המבוסס על פרשת פרופיומו1990 ביצ'ם Beecham סר תומאס ביצ'ם עיבוד למחזה על המנצח The Tragedy of Flight 103: The Inside Story קולונל וילפרד ווד1992 הסערה Shakespeare: The Animated Tales: The Tempest פרוספרו קול Framed רב פקד ג'ימי מקינס 1994 Smokescreen פרנק שרינגהם מיני-סדרה 1997 רבקה Rebecca1998 המלך ליר King Lear גלוסטר Goodnight Sweetheart סוכן MI5 טאפטי מקדאף The Day the Guns Fell Silent מגיש סרט דוקומנטרי של ה-BBC על סיום המלחמה הגדולה 2000 רציחות במידסומר Midsomer Murders מרקוס דוורה בפרק "Judgement Day" 2000–2008 Water World מגיש שמונה עונות 2001 Murder in Mind ד"ר ויליאם קולינס בפרק "Mercy" 2001–2003 Bedtime אנדרו אולדפילד שלוש עונות 2002 מרטין לותר Martin Luther מרטין לותר סדרת טלוויזיה 2004 להעיר את המתים Waking the Dead ג'ו דויל סדרת טלוויזיה (2 פרקים)2005 תחבולות חדשות New Tricks פרופ' איאן מירס סדרת טלוויזיה (פרק אחד) בית קדרות Bleak House סר לסטר דדלוק מיני-סדרה 2007–2009 Not Going Out ג'פרי עונות שנייה ושלישית2010 Terry Pratchett's Going Postal מוסטרום רידקולי מבוסס על מהומה רבה על לא דוור פוארו Agatha Christie's Poirot הכומר קוטרל בפרק "Hallowe’en Party" המפקח לואיס Lewis דונלד טרי בפרק "Your Sudden Death Question" 2011 Exile דון מצלר מיני-סדרה 2012 טיטאניק Titanic לורד פירי מיני-סדרה 2013 קורוניישן סטריט Coronation Street אריק באבג' סדרת טלוויזיה (7 פרקים) 2013, 2020 הטנגו האחרון בהליפקס Last Tango in Halifax טד סדרת טלוויזיה (2 פרקים) 2014 בתוך מס' 9 Inside No. 9 אנדרו בפרק "סרדינים" 2014–2015 איסטאנדרס EastEnders סטן קרטר סדרת טלוויזיה 2014–2019 Great Canal Journeys. יחד עם אשתו פרונלה סקיילס 2016 Comedy Playhouse מילטון 2018 שייקספיר והאת'וויי: חוקרים פרטיים Shakespeare & Hathaway: Private Investigators ג'וני פאלסטף (על פי ג'ון פלסטף ממחזות שייקספיר) סדרת טלוויזיה (פרק אחד)2019 ג'נטלמן ג'ק Gentleman Jack ג'רמי ליסטר סדרת טלוויזיה הצבא של אבא Dad's Army: The Lost Episodes טוראי גודפרי סדרת טלוויזיה (3 פרקים) 2023 Sister Boniface Mysteries צ'ארלס אשר פרק: "The Star of the Orient"

לקריאה נוספת
A Moment Towards the End of the Play, 2001, 

קישורים חיצוניים

 טימותי וסט באתר ה-BBC
 טימותי וסט באתר ScreenOnline

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:אנגלים שנולדו ב-1934
קטגוריה:אנגלים שנפטרו ב-2024